
Zapisnik

sastanka Povjerenstva za provedbu javnog poziva i izbora najpovoljnije ponude za višednevnu terensku nastavu u München, Njemačka
Tema sastanka: Odabir najpovoljnije ponude za organizaciju putovanja
Datum:  7. 10. 2026.
Vrijeme: 17:00 sati
Sastanak Povjerenstva za provedbu javnog poziva i izbora najpovoljnije ponude za višednevnu terensku nastavu u München, Njemačka održan je u srijedu, 7.10.2026.  godine s početkom u 17:00 sati. Sastanku su prisustvovali roditelji iz trećeg i četvrtog razreda medijskih tehničara, voditeljica terenske nastave Ruža Leskovar te nastavnici u pratnji Antonio Čukoić i Barbara Hanjilec. Sastanak je započeo u 17:00 sati, a završio u 19:30 sati. 
Na sastanku je prisustvovao 21 roditelj iz 3.MT i  4.MT razreda.  
Dnevni red:
1.  Izvješće o dosad održanim sastancima Povjerenstva za organizaciju terenske nastave
2. Odabir povjerenstva za provođenje glasanja
3. Predstavljanje agencija
4. Glasanje
5. Objava rezultata i donošenje odluke o odabiru agencije

Ad 1) Na početku sastanka sve prisutne pozdravila je Predsjednica Povjerenstva za organizaciju terenske nastave Ruža Leskovar. Nastavnica je svima prezentirala i objasnila dnevni red  i izvještaj o  dosadašnjim aktivnostima Povjerenstva. Zbog drugih obaveza predsjednice nastavak vođenja sastanka preuzela je nastavnica Barbara Hanjilec. 
Ad 2)  Odabir Povjerenstva za provedbu glasovanja.
Odabrani članovi povjerenstva:
1. Marina Peštaj (roditelj 4. mt)
1. Helena Žukina (roditelj, 4. mt)
1. Ivana Boroš (roditelj, 3 mt)
1. Marijana Andrec (roditelj, 3. mt)
1. Antonio Čukoić (nastavnik)
Na predstavljanje ponuda pozvano je pet ponuditelja: ABC travels, POTOČKI TRAVEL, SOS TRAVEL, SPERANZA, i VRELEJ TOURS
Ad 3) Predstavnici ponuditelja trebali su abecednim redom su predstaviti svoje ponude no zbog drugih obaveza predstavnik Speranze zamolio je da bude prvi s čime su se složili ostali predstavnici ponuditelja, nakon njega predstavljanje se odvijalo prema ranijem planu.   Tijekom svake prezentacije roditelji i nastavnici u pratnji svakoj su agenciji postavili pitanja o smještaju, točnom planu putovanja (polazak, slobodno vrijeme, organzacija večere) te mogućim situacijama odustajanja većeg broja učenika.  Sve agencije su detaljno obrazložile sve odgovore.
Nakon završetka prezentacija ponuda svi prisutni su pozvani na raspravu o ponudama.
Ad 4) Nakon predstavljanja ponuda nastavnica Barbara Hanjilec započinje proces provedbe glasovanja, izbor najpovoljnije i najbolje ponude. Roditeljima su podijeljeni glasački listići koji sadrže imena agencija za mogućnost odabira. Nakon glasovanja Povjerenstvo za provedbu glasovanja je skupilo glasačke listiće i krenulo na prebrojavanje i utvrđivanje rezultata.
Ad 5) Povjerenstvo za provedbu glasovanja provjerilo je sve glasačke listiće. Ukupno je glasalo 21 roditelj (svi prisutni roditelji na sastanku). 
Rezultati glasovanja:
1. ABC travels - 2
2. POTOČKI TRAVEL - 17
3. SOS TRAVEL - 1 
4. SPERANZA- 0
5. VRELEJ TOURS - 1 

Iz rezultata glasovanja zaključeno je da je s 17 glasova za organizaciju terenske nastave  najpovoljnija ponuda od ponuditelja POTOČKI TRAVEL po cijeni od 259 EUR.
Povjerenstvo je sve prisutne obavijestilo o rezultatima glasovanja, te je donesena ODLUKA da se organizaciju dvodnevne terenske nastave u München dodijeli ponuditelju POTOČKI TRAVEL. 

Ad 6) Nakon završenog procesa odabira ponude rezultati glasovanja priopćeni su predstavnicima Vrelej agencije jer su oni jedino ostali pričekati odluku. 

U Zaboku, 7. 10. 2026.                                                                     Zapisnik sastavila 
         Barbara Hanjilec, prof.

